Die eerste beginsels van die woorde en leer van Christus (Deel 6) | 4windkoinonia
← Foundational Themes in Genesis – Study 69
Foundational Themes in Genesis – Study 70 →
Daar is ses leerstellings van Christus wat die fondasie vorm vir ons groeiproses tot geestelike volwassenheid in Christus. Ons moet intensief streef om die waarhede van Christus te ken te midde van 'n wêreld waar die leuens die oorhand het. Ons almal begin ons geestelike groeiproses as geestelike kindertjies in Christus, maar ons moet nie geestelike kindertjies bly nie. Ons moet alles insit, soos God ons bekragtig, om geestelik op te groei sodat ons geestelike sterk word om ons dienswerk te verrig tot eer en verheerliking van Christus en die Vader!
Hier is die lys van die eerste leerstellings wat ons deeglik moet vaslê, voordat God ons sal "toelaat" om verder te groei om die vaste spyse te geniet in die gees, wat Hy vir ons voorberei het in Christus:
Hier is die ses beginsels van die leer van Christus en die skakels na elke studie wat dit verder belig:
In hierdie studie sal ons op die leer van "die ewige oordeel" van God konsentreer.
Die ewige oordeel van God:
Daar is baie misverstande oor die oordeel van God, en dit lei tot groot onkunde oor die belangrike geestelike waardes wat God daarin plaas. Die eerste misverstand kom as gevolg van die woord "ewig" wat aan die oordeel gekoppel word in Hebreërs 6 vers 2 in baie vertalings van die Bybel, ook die Afrikaanse vertalings.
Heb 6:2 van die leer van die doop en van die handoplegging en van die opstanding van die dode en van die ewige [Grieks: "aiōnios" van "aiōn" = tydperk] oordeel .
Die Griekse woord wat hier gebruik word is "aiōnios" wat die byvoeglike naamwoord is vir die naamwoord "aiōn" wat nie ewig beteken nie. Ons het reeds hieroor geskryf en lees gerus die skrywe by hierdie skakel:
'n Eon is 'n tydperk – elke skepsel het sy eie eon (begin en einde), en daar bestaan twee hoof-eons waarbinne die menslike skepsels hul persoonlike eons uitleef, naamlik 'n fisiese eon eerste, en daarna volg die geestelike eon. So beskryf Paulus die twee hoof-eons:
Hier is twee verse wat duidelik bewys dat die Griekse woord "aiōn" NIE "ewig" beteken nie. Kyk ook hoe hierdie waarheid weggesteek word agter ander woorde wat die betekenis van hierdie belangrike Griekse woord "aiōn" verder wil weghou van die lesers…
Tit 1:1-2 KJV Paul, a servant of God, and an apostle of Jesus Christ, according to the faith of God's elect, and the acknowledging of the truth which is after godliness; 2 In hope of eternal life, which God, that cannot lie, promised before the world [the aion] began [hier is die Griekse woord "aiōn", as "the world" vertaal vir een of ander duistere rede, maar kyk daar staan dit dat die "aiōn" 'n BEGIN het. Iets wat ewig is het nie 'n begin of 'n einde nie! So "aion" kan nooit as "world" of "eternal" vertaal word nie]
Mat 24:3 En toe Hy op die Olyfberg gaan sit het, kom die dissipels alleen na Hom en sê: Vertel ons, wanneer sal hierdie dinge wees, en wat is die teken van u koms en van die voleinding van die wêreld [die woord "wêreld hier is vertaal vanaf die Griekse woord "aiōn", en hier staan dat die "aiōn" 'n einde het!!! Weereens sien ons dat die woord "aion" kan nooit as "wêreld" of "ewig" vertaal word nie ]?
Die woorde "aion" en "ainios" moet altyd die konsep van tydelikheid uitdruk in elke vers waarin dit voorkom (daar is omtrent 129 verse in die Nuwe Testament waarin die woord "aion" voorkom – sien Dr James Strong se woordlys onder nommer 165). Die woord aion beteken ook tydperk in die volgende vers:
God se oordeel het 'n bepaalde tyd om plaas te vind in almal se lewe, en die tyd het 'n begin en 'n einde.
God se oordeel is inderdaad 'n verskriklike ding vir ons vlees, maar dit duur nie vir ewig nie. Jakobus sê dat God se "wet van vryheid" mense anders beoordeel as die wet van mense wat geen barmhartigheid het nie. God se barmhartigheid oortref Sy oordeel, terwyl mense se haat en oordeel oor ander mense geen einde het nie!!!
Jak 2:11-13 Want Hy wat gesê het: Jy mag nie egbreek nie, het ook gesê: Jy mag nie doodslaan nie. As jy nou nie egbreek nie, maar doodslaan, het jy 'n oortreder van die wet geword. 12 Julle moet so spreek en so doen soos diegene wat deur die wet van vryheid geoordeel sal word. 13 Want die oordeel sal onbarmhartig wees oor die wat geen barmhartigheid bewys het nie; en die barmhartigheid roem teen die oordeel.
Dawid het die verskil tussen mense se oordeel en God se oordeel as volg uitgedruk:
Job is 'n baie goeie voorbeeld van God se tyd van oordeel oor 'n mens. Alhoewel Job deur hel gegaan het op God se bevel, het God se barmhartigheid aan die einde van die proses duidelik geseëvier! Deur God se einddoel met Job leer ons dat God "vol medelye en ontferming is". Al is God se oordele so fel en pynlik (die woord "lydsaamheid" impliseer lyding!), het Hy bepaal dat dit net 'n sekere tyd duur en dat dit 'n spesifiek doel moet bereik. .
Sodra God Sy doel bereik het met Sy oordeel, kom die oordeel tot 'n einde!! So verduidelik Solomo dit…
God se medelye en ontferming is waaragtig, en Sy goedertierenheid en liefde duur vir ewig!
Psa 136:1 Loof die HERE, want Hy is goed, want sy goedertierenheid is tot in ewigheid.
God het 'n doel met alles en niks word net goedsmoeds geskep en dan vir ewig verwerp nie. God bereik Sy doel met alles en dit geld ook vir die oordeel van elke mens:
God se oordeel het 'n baie belangrike doel – om geestelike kennis en insae in die geregtigheid van God te bring, en deur God se oordeel word die ongeregtigheid uit ons verwyder. God se oordeel bring die waarheid in ons tot stand. Jesaja gee ons een van die duidelikste redes waarom die oordeel van God so 'n belangrike rol in elke mens se lewe speel, en waarom ons daarna moet vra in gebed aan God.
"As u oordele op die aarde is, leer die inwoners van die wêreld geregtigheid" is baie belangrik om van kennis te neem. God se oordeel is 'n leerskool en die hoofkursus in hierdie skool is God se geregtigheid.
"…as u oordele op die aarde is, leer die inwoners van die wêreld geregtigheid."
God se geregtigheid is God se wese en dit wys ons hoe God optree ten alle tye. Dit is nie wat die mens het nie – die mens het sy eie geregtigheid wat geensins ooreenstem met God se geregtigheid nie. Die oordeel van God breek ons eie vleeslike geregtigheid af, en dit is uiteraard 'n baie pynlike proses vir die vleesmens. Die oordeel word ook as " die dag van die Here" beskryf in die Skrifte. Hier is hoe die profeet Joël dit uitdruk:
God kondig die oordeel eers duidelik aan, en daarna gebruik Hy verskillende metodes om ons tot Sy geregtigheid te bekeer en ons 'n nuwe hart, 'n nuwe uitkyk, op alles te gee. Hier gee God deur die profeet Esegiël vier simbole (Sy "vier kwaai gerigte") hoe Hy Sy volledige oordeel na ons bring (ons sal in 'n ander studie hierdie vier simbole verder uitklaar, soos God wil)…
Eseg 14:21 Want so sê die Here HERE: Hoeveel te meer as Ek my vier kwaai gerigte, swaard en hongersnood en wilde diere en pes, op Jerusalem afstuur om daaruit mens en dier uit te roei!
God sal Sy Naam heilig "onder die nasies" – dit was die boodskap aan Israel.
Eseg 36:22-38 Daarom, sê vir die huis van Israel: So spreek die Here HERE: Ek doen dit nie om julle ontwil nie, o huis van Israel, maar ter wille van my heilige Naam wat julle ontheilig het onder die nasies waar julle gekom het. 23 En Ek sal my grote Naam heilig wat onder die nasies ontheilig is, wat julle onder hulle ontheilig het; en die nasies sal weet dat Ek die HERE is, spreek die Here HERE, as Ek My in julle voor hul oë as die Heilige laat ken. 24 En Ek sal julle uit die nasies gaan haal en julle uit al die lande bymekaar laat kom, en Ek sal julle in jul land bring. 25 Dan sal Ek skoon water op julle giet, sodat julle rein kan word; van al jul onreinhede en van al jul drekgode sal Ek julle reinig. 26 En Ek sal julle 'n nuwe hart gee en 'n nuwe gees in jul binneste gee; en Ek sal die hart van klip uit julle vlees wegneem en julle 'n hart van vlees gee. 27 En Ek sal my Gees in jul binneste gee en sal maak dat julle in my insettinge wandel en my verordeninge onderhou en doen. 28 En julle sal woon in die land wat Ek aan jul vaders gegee het; en julle sal vir My 'n volk en Ek sal vir julle 'n God wees. 29 En Ek sal julle verlos van al jul onreinhede; en Ek sal roep na die koring en dit vermenigvuldig, en Ek sal geen hongersnood op julle lê nie. 30 En Ek sal die vrugte van die bome en die opbrings van die veld vermenigvuldig, sodat julle die smaad van hongersnood nie meer hoef te verdra onder die nasies nie. 31 Dan sal julle dink aan jul verkeerde weë en aan jul handelinge wat nie goed was nie; en julle sal vir julleself walglik wees oor jul ongeregtighede en oor jul gruwels. 32 Ek doen dit nie om julle ontwil nie, spreek die Here HERE; laat dit julle bekend wees! Skaam julle en bloos oor jul weë, o huis van Israel. 33 So sê die Here HERE: In die dag as Ek julle reinig van al jul ongeregtighede, sal Ek die stede laat bewoon, en die puinhope sal opgebou word. 34 En die verwoeste land sal bewerk word, in plaas dat dit 'n wildernis is voor die oë van almal wat verbygaan. 35 En hulle sal sê: Hierdie land wat verwoes was, het geword soos die tuin van Eden; en die stede wat in puin gelê het en verwoes en afgebreek was, is versterk en bewoon. 36 Dan sal die nasies weet wat rondom julle oorgebly het, dat Ek, die HERE, opgebou het wat afgebreek was, beplant het wat verwoes was; Ek, die HERE, het dit gespreek en sal dit doen. 37 So sê die Here HERE: Ook dit sal Ek My laat vra deur die huis van Israel om dit vir hulle te doen: Ek sal hulle mense vermenigvuldig soos skape. 38 Soos die geheiligde skape, soos die skape van Jerusalem op sy feestye, so sal die stede wat in puin lê, vol wees van kuddes van mense; en hulle sal weet dat Ek die HERE is.
God praat hier met die vleeslike Jode omdat God Sy oordele eerste begin by Sy eie volk. Die vleeslike Israel was gebruik as tipe van die ware uitverkore volk in Christus – dit is hulle wie innerlik Jode is. Die woorde van God aan die vleeslike Jode onder die ou verbond is dus alles van toepassing op die geestelike Jode:
God praat dwarsdeur die Ou Testament eintlik met Sy kerk in Christus en dit bring nuwe lewe in elke woord wat regdeur die Geskrifte voorkom:
God se oordeel begin dus by Sy kerk in Christus – hulle word eerste geleer van God se geregtigheid. Hulle word eerste geskool om alles anders te sien as voorheen. Dit is inderdaad die innerlike oordeel in ons denke waar die fokus van God is. Daarom is die besnydenis van die hart (ons denke) vir God belangrik.
Deur die oordeel van God leer ons van die Vader en van die Seun, en van die geestelike lewe wat hulle vir ons in stoor het:
Die hele Skrifte is vir ons gegee om hierdie belangrike kennis van die Vader en die Seun te gee. Elke goeie leraar sal net die Woord van God aan sy volgelinge voorhou, soos Paulus dit ook aan die jong Timotheus voorgehou het:
Die spesiale genooides na die bruilofsmaal van Christus leer nou hulle pynlike lesse in hierdie lewe, en bewaar Christus se verloofring (die onderpand van die gees / Sy beloftes) meer as enigiets anders:
Open 14:12-13 Hier kom die lydsaamheid van die heiliges te pas; hier is hulle wat die gebooie van God en die geloof in Jesus bewaar. 13 En ek het 'n stem uit die hemel aan my hoor sê: Skryf salig is van nou af die dode wat in die Here sterwe. Ja, sê die Gees, sodat hulle kan rus van hul arbeid, en hulle werke volg met hulle.
Die hele oordeelsproses word pragtig uitgebeeld in die boek van Openbaring, alhoewel die boek van hoek tot kant gelaai is met hewige simboliek om die ongenooides uit te hou. Daarom is die boek van Openbaring so kripties geskryf.
"Salig is hy wat die woorde van die profesie lees, en die wat dit hoor en bewaar wat daarin geskrywe is, want die tyd is naby." Die tyd is NOU, en God se uitverkorenes beleef die vurige oordeel nou INTENSIEF.
Die oordeel kom in drie hooffases, soos Openbaring ook vir ons aandui. Ons sal nie in hierdie studie die details van elke fase van oordeel bespreek nie, maar net die breë trekke van dit uitwys.
Eerste moet ons weet dat die aardse mens geen insae in God se wese het en in Sy wyses van optrede nie. Alles is verseël vir ons vleesmens en sy natuurlike dinge:
Die getal sewe kom dwarsdeur Openbaring voor en wil aan ons verduidelik dat wat ookal met die getal verbind word, 'n volledigheid beskryf word. Die sewe seëls wys uit dat ons totaal onkundig is (ons onkunde is groot) oor God en Sy werkswyse, en ook met Sy doelwitte met die huidige skepping en die mens spesifiek. Daarom moet die sewe seëls eerste oopgemaak word om ons eie onkunde uit te wys en ons stadig in te lei in 'n baie persoonlike en diep innerlike openbaringsproses:
Open 6:1 En ek het gesien toe die Lam een van die seëls oopmaak; en ek het een van die vier lewende wesens hoor sê, soos die geluid van 'n donderslag: Kom kyk!
Tweedens is daar die aankondiging van die diepergaande prosesse sodra die seëls oopgemaak word waarvan ons deeglik moet kennis neem. Dit kom in die vorm van die sewe trompette wat in die boek in detail beskryf word. Dit is met die opening van die sewende seël dat die sewe trompette uitgewys word om aan ons te wys dit is een proses wat verskillende gebeure op verskillende tye in ons lewe uitwys en aanspreek. Volgorde is nie hoe ons die getalle in Openbaring moet lees nie, maar eerder hul geestelike betekenis as geheel:
Open 8:1-2 En toe Hy die sewende seël oopgemaak het, kom daar stilte in die hemel omtrent 'n halfuur lank. 2 En ek het die sewe engele gesien wat voor God staan, en sewe basuine is aan hulle gegee.
Die sewe engele is boodskappers van God wie Hy gebruik om die openbaring van Christus en Sy Woord aan ons aan te kondig en oop te maak. Hulle word ook as sterre in Christus se regterhand uitgebeeld:
Open 1:20 die verborgenheid van die sewe sterre wat jy in my regterhand gesien het, en die sewe goue kandelaars: die sewe sterre is die engele [leiers / boodksappers] van die sewe gemeentes, en die sewe kandelaars wat jy gesien het, is die sewe gemeentes.
Weereens moet dit gemeld word dat God se oordeel die waarheid en Sy geregtigheid in ons tot stand bring. God gebruik Sy boodskappers op aarde om aan Sy mense die waarheid te bring:
Derdens is daar die toepassings van hierdie oordeel wat 'n baie persoonlike innerlike pyningsproses behels. Dit word in Openbaring beskryf as sewe "plae" wat uit bakke ("skale") oor ons gegiet word:
Open 15:5-8 En ná hierdie dinge het ek gesien, en kyk, die tempel van die tent van die getuienis in die hemel is geopen. 6 En die sewe engele met die sewe plae het uit die tempel uitgekom, bekleed met rein, blink linne, en om die bors omgord met goue gordels. 7 En een van die vier lewende wesens het aan die sewe engele sewe goue skale gegee, vol van die grimmigheid van God wat leef tot in alle ewigheid. 8 En die tempel het vol rook geword uit die heerlikheid van God en uit sy krag, en niemand kon ingaan in die tempel voordat die sewe plae van die sewe engele voleindig was nie.
Niemand kan God se tempel ingaan as al die plae nie voltooi is nie. Niemand spring dus die oordeelsproses vry nie, want hoe kan mens dit doen as die oordeel ons inlywingskool is tot God se geregtigheid. God gaan almal in Adam deur hierdie drie fases neem. Die oordeel van God bring dus die dood van die vlees tot gevolg, en die opstanding tot lewe. Daarom is die oordele van God nie ewig nie, maar gekoppel aan 'n tydsame proses waar God se geestelike vuur (Sy Woord) intens betrokke is:
Die vurige oordeel van God is vir almal uitgesit op die tyd soos God bepaal:
Ons word almal gered deur die vuur, en die vuur van God is Sy Woord!
Die oordeel van God het 'n definitiewe begin en dit het 'n definitiewe einde vir elkeen – vir elkeen in sy eie orde waartydens redding die gevolg is. God sal Sy doel bereik met elkeen deur Sy vurige oordeel: